BASES E CONVOCATORIA DE SUBVENCIÓNS A ENTIDADES LOCAIS DA PROVINCIA DE PONTEVEDRA CON POBOACIÓN INFERIOR A 20.000 HABITANTES PARA ENTREGA DE DESFIBRILADORES DURANTE O EXERCICIO 2019
ADMINISTRACIÓN LOCAL — Provincial — Deputación Provincial (Subvencións e axudas, 14/06/2019)

A Deputación de Pontevedra convoca as axudas que se indican de acordo coas seguintes Estas normas serán de aplicación ás solicitudes de subvención presentadas para a merca de desfibriladores durante o exercicio 2019. De conformidade co disposto na Lei 38/2003, de 17 de novembro, xeral de subvencións e no Real Decreto 887/2006, de 21 de xullo, polo que se aproba o seu Regulamento de desenvolvemento, a presente convocatoria ten por obxecto regular a concesión de subvencións en especie consistentes na entrega aos concellos beneficiarios de desfibriladores semiautomáticos externos (DESA), cuxa adquisición se fará pola Deputación de Pontevedra, quen financiará ata o cen por cen dos gastos que se xeren, durante a anualidade 2019, derivados da merca dos desfibriladores para a súa colocación en edificios, instalacións, equipamentos ou espazos de titularidade municipal, en base ás competencias que lles corresponden en materia de deportes e que lles resultan atribuídas polo artigo 25.2. l) da Lei 7/1985, de 2 de abril, reguladora das bases do réxime local. Poderán solicitar estas subvencións tódolos concellos da provincia cunha poboación de menos de 20.000 habitantes, segundo a correspondente certificación expedida polo Instituto Galego de Estatística (IGE) referida á última actualización do censo, que desexen acollerse a esta convocatoria, que cumpran cos seus requisitos e que non se atopen incursos nas causas de prohibición para obteren a condición de beneficiarios establecidas no artigo 13.2 da LXS e no artigo 10 da LSG. As axudas que se concedan ao abeiro desta convocatoria teñen a natureza xurídica de subvencións, de acordo cos criterios establecidos na Lei 38/2003, de 17 de novembro, xeral de subvencións. O seu réxime xurídico axustase ao disposto nestas bases, na Lei 38/2003, de 17 de novembro, xeral de subvencións (LXS), na Lei 9/2007, de 13 de xullo, de subvencións de Galicia, (LSG), na Lei 39/2015, de 1 de outubro, do procedemento administrativo común das Administracións Públicas (LPACAP), na Lei 40/2015, de 1 de outubro, de réxime xurídico do Sector Público (LRXSP), na Lei 7/1985, de 2 de abril, reguladora das bases do réxime local, (LRBRL), no Real Decreto 887/2006, de 21 de xullo, polo que se aproba o Regulamento da Lei xeral de subvencións (RLXS), as Bases de execución do orzamento provincial, a Ordenanza xeral de subvencións da Deputación de Pontevedra e demais normativa aplicable. Os beneficiarios da presente convocatoria ademais de cumprir o requisito de poboación especificado na base 2ª, deberán cumprir os seguintes: A subvención para a entrega de desfibriladores dispón de crédito na aplicación 19/942.9420.762.50, dotada con cincuenta mil (50.000,00 €) euros. Nesta liña de actuación poderase esixir ó Concello que cofinancie, como máximo, ata o 50% do custe do desfibrilador. O importe a cofinanciar polo beneficiario deberá terse ingresado antes de iniciar a licitación do contrato de adquisición dos desfibriladores pola Deputación de Pontevedra, previa comunicación na que se determine o importe a ingresar por cada beneficiario en función do número de solicitudes recibidas. A axuda económica poderá acadar ata o 100% do importe solicitado ata esgotar o crédito orzamentario autorizado para a convocatoria. Non obstante, prevese expresamente a posibilidade de ampliar con crédito adicional en función do número de solicitudes recibidas. Para a distribución do crédito dispoñible de subvención teranse en conta os seguintes criterios: Terán prioridade os concellos adheridos que non recibisen ningún desfibrilador en anteriores convocatorias. Terase en conta a poboación de cada concello adherido, dándolle prioridade aos concellos menos poboados (segundo a última actualización dos datos publicada no IGE). Os beneficiarios poderán solicitar un máximo de catro desfibriladores, segundo a seguinte distribución: Concederáselle un desfibrilador por concello, agás que non existan peticións suficientes e entón poderáselle conceder outro máis ata completar as peticións recibidas ou esgotar os desfibriladores dispoñibles, sempre e cando non superen o límite dos 4 desfibriladores como máximo establecidos como tope. Terán prioridade os concellos de menor poboación sobre os de maior poboación, ata acadar o límite máximo, e así sucesivamente ata o reparto total dos desfibriladores dispoñibles. As solicitudes presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal), de acordo co establecido nos artigos 14.2 e 16 da Lei 39/2015, de 1 de outubro, do procedemento administrativo común das administracións públicas (LPACAP). Se a entidade presenta a súa solicitude presencialmente, requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realizase a emenda. En todo caso, se tal emenda se efectuase fora do prazo de presentación de solicitudes, esta deberá limitarase á presentación electrónica do previamente presentado presencialmente, sen que poidan engadirse outros datos ou documentos ou rectificar os xa achegados. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo para a presentación de solicitudes será de 10 días hábiles a partir do día seguinte ao da publicación da convocatoria e o seu extracto no BOPPO. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: a. DNI ou NIE da persoa representante b. Certificación de estar ao corrente coas obrigas tributarias coa Axencia Estatal Tributaria, coa Facenda autonómica e a Seguridade Social En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. As solicitudes formalizaranse nos modelos normalizados que se facilitarán na páxina web www.depo. gal. Xunto coa solicitude achegarase a seguinte documentación: 1.—Certificado expedido polo funcionario público competente, no que se faga constar: a. Se o concello obtivo ou solicitou calquera outra axuda ou subvención para a mesma finalidade. b. Que non consta ningunha resolución ou acordo de que o concello está incurso en causas de prohibición para a percepción de axudas públicas. c. Que a entidade beneficiaria se compromete a habilitar o crédito necesario para facer fronte á achega municipal que corresponda polo importe non subvencionado de cada desfibrilador concedido, no seu caso, ata un máximo do 50% do seu custo, e a facer o ingreso na conta da Deputación antes do inicio da licitación do contrato de adquisición dos desfibriladores.2.—Certificado expedido polo funcionario público competente, no que se faga constar o acordo do órgano competente do concello da aprobación da solicitude.3.—Certificado expedido polo funcionario público competente, no que se faga constar o número de desfibriladores que posúe a entidade.4.—Certificado expedido polo funcionario público competente, no que se faga constar a titularidade da instalación, campo, parque ou ben onde se vaia colocar o desfibrilador ou desfibriladores obxecto da subvención. A documentación complementaria deberá presentarse por medios electrónicos. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a mostra do documento orixinal para o cotexo da copia electrónica presentada.1. Todos os trámites administrativos que as entidades interesadas deban realizar durante a tramitación deste procedemento deberán ser realizados electronicamente a través do modelo “Instancia xenérica” dispoñible na sede electrónica da Deputación de Pontevedra, https://sede.depo. gal.2. Se a solicitude non reúne os datos esixidos na convocatoria ou calquera dos previstos no artigo 66 da LPACAP, requiriráselle á persoa interesada, de conformidade co establecido no artigo 68 desta, para que nun prazo de 10 días hábiles emende as faltas ou presente os documentos preceptivos, indicándolle que, no caso de non facelo, se desistirá da súa solicitude, que se arquivará sen máis trámites.1. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común.2. As notificacións electrónicas practicaranse a través de Carpeta Cidadán e de Dirección Electrónica Habilitada única. Ambos sistemas son accesibles desde a sede electrónica da Deputación de Pontevedra (https://sede.depo. gal). 3. As notificacións entenderanse practicadas no momento en que se produza o acceso ao seu contido, entendéndose rexeitadas cando transcorresen dez días naturais desde a posta á disposición da notificación sen que se acceda a este.4. O sistema remitiralles ás persoas interesadas avisos da posta á disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación realizada e a súa falta non impedirá que a notificación sexa considerada plenamente válida.5. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. A presente convocatoria suxéitase ao procedemento de concesión de concorrencia non competitiva. A concesión de subvencións será instruída polo Servizo de Cooperación, correspondéndolle a Xefatura de Servizo a realización de oficio das actuacións necesarias para a determinación, coñecemento e comprobación dos expedientes. Unha vez comprobados os expedientes, a Xefatura do Servizo de Cooperación elevará proposta de resolución e someteraa á consideración do órgano competente para a súa aprobación, previo o informe do técnico competente e da fiscalización pola Intervención provincial. A resolución do procedemento correspóndelle ao órgano competente en aplicación das bases de execución do orzamento provincial. Unha vez notificada a concesión das subvencións entenderanse aceptadas polos concellos salvo que estes expresamente as rexeiten. As entidades beneficiarias deberán dar a adecuada publicidade ao financiamento por parte da Deputación de Pontevedra para a actividade obxecto da subvención e, a tal efecto, estarán obrigadas a facer constar nas diferentes accións de comunicación ou publicidade que se realicen (notas de prensa, carteis, folletos, programas, placas, cartas ou páxina web, entre outras) o apoio que lle dá a Deputación. En todo caso, a publicidade deberá realizarse mediante a inclusión do logotipo da Deputación de Pontevedra nun lugar visible onde se coloque o desfibrilador. Calquera alteración das condicións consideradas para a concesión destas subvencións poderá ser causa da modificación da resolución de concesión. No caso de alteración do lugar de colocación do desfibrilador, o beneficiario deberá solicitar autorización á Deputación, mediante escrito motivado e acompañado da acreditación pertinente da titularidade municipal do novo emprazamento así como o documento do órgano competente do concello que aprobe o cambio de localización. O incumprimento das condicións e requisitos impostos polas presentes bases pode ser causa de anulación total ou parcial da concesión, así como da iniciación do correspondente procedemento de reintegro de dita subvención conforme ao establecido no artigo 37 da LXS, que consistirá na devolución do aparato desfibrilador entregado en condicións iguais ás da súa entrega, sen prexuízo doutras actuacións que conforme á normativa se poidan levar a cabo. As entidades beneficiarias quedan suxeitas ao réxime de infraccións e sancións previsto no Título IV da LXS. As entidades beneficiarias quedarán suxeitas ao cumprimento das obrigas sinaladas no artigo 14 da LXS e, en especial, a facilitar á Deputación de Pontevedra cantas actuacións de comprobación e verificación sexan precisas, en aras de acreditar a correcta execución da actividade ou actuación subvencionada, mediante a achega, no seu caso, da información que se requira. Son obrigas dos beneficiarios: a) Designar as persoas para o plan de formación e os responsables de supervisar a colocación dos desfibriladores b) A correcta utilización do desfibrilador c) O mantemento e bo estado dos desfibriladores d) Destinar o desfibrilador ao fin concreto para o que se lle concede, polo menos durante 2 anos, segundo o establecido no artigo 31.4 a) da LXS e) Cumprir as obrigas de publicidade f) Realizar a achega municipal no prazo de 10 días a contar desde o día seguinte ao que lle sexa esixida pola Deputación de Pontevedra g) Facilitar os trámites para a entrega e colocación dos desfibriladores h) Facerse cargo dos gastos derivados do cumprimento da normativa vixente sanitaria para poñer en funcionamento o equipo desfibrilador que non se inclúan na entrega do desfibrilador i) As demais que se lle sexan esixibles polo cumprimento da normativa aplicable A Deputación de Pontevedra farase cargo da tramitación do correspondente procedemento de contratación para a subministración dos equipos desfibriladores e a súa instalación durante o ano 2019. O contrato levará aparellado a obriga de realizar actividades formativas para o manexo dos desfibriladores e a capacitación de polo menos dúas persoas por entidade beneficiaria. Asemade, poderá incluírse o material complementario necesario para poder usar os equipos desfibriladores de acordo coa normativa en materia sanitaria vixente e o mantemento dos equipos durante un tempo mínimo e a subscrición dunha póliza de responsabilidade civil. No caso de que a normativa sanitaria esixa algún outro requisito para poñer en funcionamento o desfibrilador non contemplado nos pregos de contratación da Deputación de Pontevedra, será a entidade beneficiaria a encargada de darlle cumprimento. O representante legal da entidade beneficiaria renderá contas de ter recibido o desfibrilador coa sinatura da corresponden te acta no momento da súa entrega e instalación. Esta acta de entrega, que se asinará en duplicado exemplar, deberá asinaraa tamén un representante da Deputación de Pontevedra e deberá estar conformada por un técnico facultativo da entidade beneficiaria e outro da Deputación de Pontevedra, quen avalarán que o material subvencionado se atopa en boas condicións para o seu uso. A partir do momento da entrega dos desfibriladores, a responsabilidade de mantemento dos equipos e o seu correcto uso será da entidade beneficiaria. A acreditación da difusión da colaboración da Deputación deberase realizar, no prazo dun mes desde a sinatura da acta de entrega, mediante a presentación a achega das fotografías do desfibrilador habilitado para o seu uso no emprazamento indicado e co logotipo da Deputación en lugar visible, xunto co dossier de actuacións de comunicación realizadas no que se cite a colaboración económica da institución provincial. A documentación xustificativa deberá presentarse obrigatoriamente por medios electrónicos a través do modelo “instancia xenérica”, dispoñible na sede electrónica da Deputación de Pontevedra, https://sede.depo. gal. Contra o acordo da aprobación destas bases, que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 112 e 124 da LPACAP), ou ben directamente recurso contencioso-administrativo ante o Xulgado do Contencioso-Administrativo de Pontevedra, segundo o disposto no artigo 8 da Lei 29/1998, de 13 de xullo, reguladora da xurisdición contencioso-administrativa, no prazo establecido no artigo 46 da citada lei. Todo isto sen prexuízo de que se poida interpoñer calquera outro recurso que se considere pertinente. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionalo, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públic os segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal e no consentimento explícito. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.